62020TO0014_INF
Ordonanța Tribunalului (Camera a opta) din 16 octombrie 2020 – Tratkowski/Comisia
(Cauza T-14/20)
„Acțiune în anulare – Funcție publică – Funcționari – Concursul intern COM/2/AD 12/18 (AD 12) – Depunerea actului de candidatură prin intermediul formularului prevăzut în acest scop și menționat la articolul 2 din anexa III la statut – Cerere de admitere la concurs prezentată, concomitent și pe hârtie, AIPN – Condiții de eligibilitate – Decizie a comisiei de evaluare de a înlătura candidatura reclamantului – Respingere de către comisia de evaluare a cererii de reexaminare a candidatului pe motiv de tardivitate – Decizie a AIPN de respingere a cererii reclamantului de a înlătura una dintre condițiile prevăzute de anunțul de concurs în vederea admiterii sale la concurs – Contestare a deciziei AIPN, iar nu a celei a comisiei de evaluare – Interesul de a exercita acțiunea – Inadmisibilitate”
1.
Acțiune introdusă de funcționari – Decizie a comisiei de evaluare din cadrul concursului – Reclamație administrativă prealabilă – Reclamație adresată autorității împuternicite să facă numiri împotriva deciziei sale prin care se respinge înlăturarea uneia dintre condițiile prevăzute de anunțul de concurs – Inexistența unei căi de atac împotriva deciziei comisiei de evaluare de înlăturare a candidaturii reclamantului – Inadmisibilitate
[Art. 270 TFUE; Statutul funcționarilor, art. 90 alin. (2) și art. 91 alin. (2)]
(a se vedea punctele 35-40)
2.
Acțiune introdusă de funcționari – Reclamație administrativă prealabilă – Termene – Decădere – Eroare scuzabilă – Noțiune – Funcționar experimentat care a săvârșit o eroare cu privire la căile de atac pentru a contesta decizia unei comisii de evaluare din cadrul concursului – Excludere
(Statutul funcționarilor, art. 90 și 91)
(a se vedea punctele 43-48)
Obiectul
Cerere întemeiată pe articolul 270 TFUE având ca obiect anularea deciziei Comisiei din 14 martie 2019 prin care autoritatea împuternicită să facă numiri a acestei instituții a respins cererea reclamantului de a fi admis să participe la concursul intern COM/2/AD 12/18 (AD 12) pentru motivul că nu îndeplinea condiția, prevăzută în anunțul de concurs aferent, privind deținerea gradului AD 10.
Dispozitivul
1)
Respinge acțiunea ca inadmisibilă.
2)
Îl obligă pe domnul Michal Tratkowski la plata cheltuielilor de judecată.